ใช้ยาคาเนสเทนทาแต่ไม่ทราบว่ากี่วันถึงจะหาย ทาแล้วก็ยังคันๆอยู่จนนอนไม่หลับทั้งคืน ไม่มีตกขาวค่ะ พอคันมากๆก็เผลอไปจิ้มให้มันหาย จนเวลาปัสสาวะแสบมากๆค่ะ ตอนล้างน้ำเปล่าทำความสะอาดก็แสบ อยากรู้ว่าจะทำยังไงให้หายเร็วที่สุดคะ
สวัสดีค่ะ อาการคันช่องคลอด อาจมีสาเหตุจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอกโดยหากมีปัสสาวะแสบขัดร่วมด้วย อาจจะเกี่ยวกับทางเดินปัสสาวะอักเสบจากการกลั้นปัสสาวะหรือการติดโรคติดต่อทางเพศสัมพันธ์ได้เช่นเดียวกันเบื้องต้นแนะนำไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น ดื่มน้ำมากๆ ไม่กลั้นปัสสาวะสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ การรักษาขึ้นกับสาเหตุ หากเกี่ยวกับเชื้อราในช่องคลอดควรได้ยาเหน็บฆ่าเชื้อรา หากเป็นกระเพาะปัสสาวะอักเสบควรได้ยาฆ่าเชื้อแบบรับประทานค่ะ